Þuríður Hannesdóttir húsfreyja á Oddsstöðum , í Breiðholti og að síðustu í Reykjavík , fæddist 10. júní 1867 í Efri-Ey í Meðallandi og lést 4. apríl 1953 í Reykjavík . Foreldrar hennar voru Hannes Hannesson bóndi , f. 12. júlí 1834 , d. 1898 , og kona hans , ( skildu ) , Þuríður Sigurðardóttir húsfreyja , f. 29. febrúar 1840 , d. 2. mars 1916 í Eyjum . Börn Þuríðar og Hannesar í Eyjum voru : 1 . 3 . Dagbjört Hannesdóttir , síðar húsfreyja í Reykjavík , f. 25. september 1880 , d. 2. febrúar 1960 . Guðrún Hannesdóttir vinnukona , síðar húsfreyja í Mjóafirði og Reykjavík , f. 3. október 1877 , d. 18. september 1963 . 6 . Rannveig Hannesdóttir vinnukona , síðar húsfreyja í Vesturheimi , f. 7. janúar 1879 . 7 . Kristín Hannesdóttir vinnukona , síðar húsfreyja í Eyjum í Breiðdal , f. 25. september 1880 , d. 23. febrúar 1943 . Þuríður var með foreldrum sínum í Efri-Ey til 1877 , á Grímsstöðum í Meðallandi 1877 - 1884 , í Klauf þar 1884 - 1885 . Hún fluttist að Stakkagerði 1885 , þá 19 ára vinnukona . Fráskilin móðir hennar kom frá Dalsseli u . Eyjafjöllum 1887 . Þau Oddur giftust 1890 og á því ári bjuggu þau með foreldrum Odds á Oddsstöðum . Þuríður ól 4 börn á Oddsstöðum , missti Odd mann sinn 1896 og barnið Steinunni 1897 . Hún fluttist til Reyðarfjarðar og þaðan vinnukona að Sandhúsum í Mjóafirði . Hún var hjá Guðrúnu systur sinni í Skógum í Mjóafirði eystri 1901 með Ásdísi hjá sér . 1904 fluttist hún til Gunnólfsvíkur á Langanesi , en kom aftur til Eyja 1905 , var vinnukona í Garði 1906 . Hún fluttist til Gunnólfsvíkur að nýju 1908 og var bústýra hjá Haraldi við giftingu þeirra 1910 , en Haraldur hafði komið að Gunnólfsvík frá Tungugerði í S-Þing . 1903 . Þuríður var húsfreyja í Gunnólfsvík í Bakkafirði 1910 með Haraldi og Jóhönnu Þuríði dóttur sinni og Maríu dóttur Haraldar . Oddrós Anna Sigríður var þar um skeið , en fluttist til Reykjavíkur 1916 . Þau Haraldur fóru frá Gunnólfsvík 1917 til Breiðdals og þaðan til Eyja 1918 . Með þeim var frændi Haraldar , fósturbarn þeirra , Haraldur Þór Jóhannsson , f. 18. desember 1912 , d. 24. janúar 2004 . Hann var sonur Jóhanns Stefánssonar bónda á Skálum á Langanesi og k.h. Maríu Friðriksdóttur úr Grímsey . Móðir Jóhanns var Sofía Helgadóttir móðursystir Haraldar Magnússonar . Þau Haraldur fluttust til Reykjavíkur 1921 . Þar bjuggu þau 1930 og Þuríður bjó ekkja þar 1939 . Hún lést 1953 . Úr minningargrein : „ Allt líf Þuríðar var óslitin barátta . Barátta við fátækt og vanheilsu . Ofan á hennar eigin vanheilsu bættust langvarandi veikindi maka hennar beggja . En ekkert virtist geta bugað þessa smávöxnu , grönnu konu . Þuríður var vel gefin kona og víðlesin . Söngvin var hún mjög . Er mér minnisstætt , að það eina , sem hún virkilega harmaði að hafa farið á mis við í uppvextinum , var tónmenntun . “ Þuríður var tvígift . I. Fyrri maður hennar , ( 17. október 1890 ) , var Oddur Árnason útvegsbóndi á Oddsstöðum , f. 30. júní 1865 , d. 3. maí 1896 . Börn þeirra voru : 1 . Steinunn Oddsdóttir , f. 20. júlí 1891 , d. 14. apríl 1897 í Frydendal . 2 . Ásdís Oddsdóttir , f. 19. febrúar 1893 , var 8 ára tökubarn hjá Guðrúnu móðursystur sinni í Skógum í Mjóafirði eystri 1901 , d. 10. ágúst 1907 . 3 . Jóhanna Þuríður Oddsdóttir , f. 21. júlí 1895 , d. 2. maí 1972 . Hún var alin upp hjá Guðlaugi og Margréti í Gerði ( 1901 ) , fluttist til Gunnólfsvíkur á Langanesi 1908 og var þar með móður sinni og stjúpföður 1910 , bjó síðar í Reykjavík . 4 . Oddrós Anna Sigríður Oddsdóttir , f. 25. október 1896 að föður sínum látnum . Hún var fóstruð hjá Guðmundi Þórarinssyni og Guðrúnu Erlendsdóttur á Vesturhúsum 1901 og 1910 , bjó síðar í Danmörku , d. 1980 . II . Síðari maður Þuríðar , ( 5. nóvember 1910 ) , var Haraldur Magnússon kaupmaður , bóndi , f. 18. desember 1872 á Læknisstöðum á Langanesi , d. 12. júní 1938 í Reykjavík . Þau voru barnlaus , en fóstruðu 5 . Einar Odd Þór Einarsson systurson Þuríðar . Hann var fæddur 10. júlí 1925 í Chicago í Bandaríkjunum . Hann var loftskeytamaður og síðar skrifstofustjóri , lést 31. mars 2010 í Reykjavík .